Ohjeita äidinkielen ja kirjallisuuden kurssien valitsemiseen

* Pakolliset kurssit (1 – 6) suoritetaan numerojärjestyksessä. Kurssit 1 – 3 tehdään ensimmäisen opiskeluvuoden ja kurssit 4 – 6 toisen opiskeluvuoden aikana.
* Pakollisten kurssien lisäksi jokaisen opiskelijan tulee valita kurssit 8 ja 9, jotka ovat valtakunnallisia ylioppilaskirjoituksiin valmentavia syventävä kursseja ja jotka tehdään abi-vuonna.
* Kurssi 7 (Puhe- ja vuorovaikutustaitojen syventäminen) on valtakunnallinen syventävä kurssi ja sen voi valita minä opiskeluvuonna tahansa. Myös 7-kurssista on hyötyä ylioppilaskirjoituksissa, sillä siellä syvennetään vaikuttamisen keinojen analyysia ja perehdytään esimerkiksi vuorovaikutukseen ja keskustelun pelisääntöihin.
* 10–kurssi (Kieli kuntoon) on kielenhuoltoon ja kirjoittamiseen keskittyvä koulukohtainen syventävä kurssi, joka tarjotaan sekä syksyllä että keväällä. Sen voi suorittaa minä opiskeluvuonna tahansa, mutta syksyn kurssi on suunnattu ensisijaisesti abeille ja kevään kurssi ykkösille ja kakkosille.
* Luovan kirjoittamisen kurssia suositellaan kirjoittamisesta kiinnostuneille ja se tarjotaan yleensä vuosittain Etärenkaan verkkokurssina.
* Tarjolla on myös projektikursseja, joita voi valita opinto-oppaan ja opettajien ohjeiden mukaan.